'Lockdown' knou kunste – so hou dié bekendes die pot aan die kook
JY LEES NOU 'Lockdown' knou kunste – so hou dié bekendes die pot aan die kook
10 redes hoekom Beckham-dogter reeds harte steel
Deur Jody-Lynn Taylor
Uitgawe 3 September 2020
Die inperking het die kunste 'n knou toegedien, maar dié bekendes het kreatiewe maniere gevind om die pot aan die kook te hou.
Gideon Lombard het die rol van Stefan Gerber in Suidooster vertolk. Foto: kykNET/Suidooster
Twee weke nadat dié akteur die sepie Suidooster ná byna vyf jaar gegroet het, is die inperking aangekondig.
Hy sou in September na Madrid, Spanje, gegaan het nadat hy daar vir een van die wêreld se top-15-programme vir 'n M.B.A.-graad aanvaar is.
Weens die coronaviruskrisis begin hy nou eers in Januarie met sy nagraadse studie.
"Ek het vir die laaste twee jaar aan die aansoekproses gewerk. Ek is verskriklik nuuskierig en ek voel al lank vir my volgende groot uitdaging, en die M.B.A is dit wel," vertel hy.
Hy doen sedert die begin van die inperking konsultasiewerk vir Cape Town Market, 'n vrugte- en groentemark in Kaapstad.
"In die konteks van die M.B.A. is dit 'n goeie leerskool," sê hy.
Gideon het ook intussen een van die Netwerk24-films vervaardig en radiowerk gedoen op RSG. Hy beoordeel nou 'n aanlyn dramakompetisie met ander akteurs.
"Daar is altyd hierdie tipe goed wat nou terugkom. Die twee industrieë speel half aflos met mekaar wat vir my goed is."
Vir dié akteur, wat al in TV-reekse soos Die Boekklub en Hotel te sien was, het dit 'n ritueel geword om ná elke projek of fees iets te plant. Tydens die inperking het De Klerk by die Happy by Nature-kwekery in Kaapstad begin werk.
"Ek het die dag toe ons na vlak 4 geskuif het vir my potgrond gaan koop vir alles wat ek uit verveling in my tuintjie wou doen, en toe vra ek sommer of hulle hulp nodig het," vertel hy.
Hy het die volgende dag ingeval.
"By 'n kwekery, nes op 'n plaas, hou die werk nooit op nie. My dae wissel van plante versorg, skuif en ontvang tot vertoon en plant."
Happy By Nature is in die Kaapstadse voorstad Tamboerskloof. Foto: Verskaf
"Ek besoek ook mense wat graag hul tuine wil oordoen of aanvul, trek vir hulle 'n plan op en gaan voer dan die plan uit," verduidelik De Klerk.
"Wat ook wonderlik is van die kwekery is die feit dat hulle net inheemse plante aanhou en verkoop. En soos julle weet, local is lekker," voeg hy grappig by.
Schalk in een van die truie waarmee hy in sy video's verskyn. Foto: Instagram
Dié akteur en komediant het eindelik die kans gekry om projekte aan te pak waarvoor hy nie vroeër tyd gehad het nie.
Benewens sy aanlyn vertonings en inperkingsvideo's in die sosiale media het hy met die hulp van sy verloofde, Mica Mckechnie, sy eie aanlyn winkel begin. Hier kan 'n mens T-hemde en drasakke koop met sy pittige sêgoed daarop.
A post shared by Schalk Bezuidenhout (@schalkiebez) on Aug 12, 2020 at 12:14am PDT
"Mica het aangebied om die aanlyn winkel op te stel indien sy haarself ook kreatief daar kan uitdruk en T-hemde ontwerp. Op die ou einde het dit meer gegaan oor dat ek vir mense iets lekker kon gee wat hulle opgewonde maak.
"Met die video's wat aanhangers so geniet is dit lekker om die T-hemde te hê, want dit is iets tasbaar van die ding wat jy geniet," sê Schalk.
Mica said people don't know that I have t-shirts and that we should do a photo shoot. You can see who looks like a professional morrel and who looks like it's picture day at Laerskool Kruinsig. But there you go mense. I have t-shirts. Link in bio!
A post shared by Schalk Bezuidenhout (@schalkiebez) on Jul 15, 2020 at 2:12am PDT
Van die sêgoed op die T-hemde sluit in "Feeling Good Feeling Positive" en "Hallo Mense".
Hy het ook sy eie wyn, Feeling Good Feeling Positive Pinotage, bekendgestel, iets waaroor hy baie goed voel.